**Pretendenta jautājumi:**

1. Dokumentos pietrūkst mastu pamatņu izmēri un betona tips. Vai mēs varētu saņemt šo informāciju, vai piegādātājs var pats piedāvāt pamatnes?
2. Konkursa dokumentācijā kā galvenā kvalifikācijas prasība tiek pieprasīta atsauce par tramvaja gaisa kontakta līnijas realizāciju (īstenošanu) vismaz 3 km viena projekta ietvaros. Ņemot vērā, ka nolikuma 2016.gada 13.jūnija grozījumos, nolikuma 6.6.3.punktā pieļaujams ari sertifikāts dzelzceļa kontakttīkla būvdarbu vadīšanā, līdz ar to, vai Pasūtītājs kvalifikācijai/pieredzei pieņems (akceptēs) arī atsauksmes par realizētajiem dzelzceļu kontakttīklu būvniecības projektiem, vai tiem jābūt stingri tramvaju kontakttīklu būvniecības projektiem?
3. Komentārā pie materiāla/inventāra saraksta ir rakstīts, ka minētus materiālus ir iespējams aizvietot ar materiāliem ar līdzīgām struktūrīpašībām. Vai ir iespējams piedāvāt cita tipa mastus, kuri atbilst tehniskai specifikācijai? Piemēram, trīs pakāpienu ar dažādu caurules diametru, vai konisku, astoņstūru?

**Iepirkuma komisijas atbildes:**

1. Atbildot uz pretendenta pirmo jautājumu, iepirkuma komisija ir papildinājusi tehnisko dokumentāciju ietverot detalizētu informāciju attiecībā uz pamatu konstrukciju. Lūdzam skatīt pievienoto rasējumu, kas ir iekļauts ar attiecīgiem Nolikuma Grozījumiem Nr.3.
2. Atbildot uz pretendenta otro jautājumu, iepirkuma komisija skaidro, ka kvalifikācijas un atbilstības nolikuma 6.6.3.punkta prasībām apliecināšanai jāpiestāda vismaz 1(viena) atsauksme par atbildīgā būvdarbu vadītāja pieredzi vismaz 1 (viena) realizēta tramvaju kontakttīkla jaunbūves vai pārbūves vai pielāgošanas projektu stieņveida un pantogrāfa tipa strāvas uztvērēja izmantošanai (lūdzam sk. Nolikuma Grozījumus Nr.3).
3. Atbildot uz pretendenta trešo jautājumu, iepirkuma komisija skaidro, ka Pretendentam ir jāpiedāvā mastus (balstus) saskaņā ar tehnisko specifikāciju, kuri ir analogi ar jau esošajiem (uzstādītajiem) balstiem, mastiem posmā Valkas iela – Vienības iela Daugavpils, tādējādi neradot dažādību un nepasliktinot kopējo pilsētas arhitektūras ainu.